TABELA E PËRPUTHSHMËRISË
	1. PROJEKT   LIGJ  “PËR SHËRBIMET POSTARE  NË REPUBLIKËN E SHQIPËRISË”


	2. Përafruar me Direktivën 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	3. Shkalla e përafrimit:  E Plotë

	a)
	b)
	c)
	d)
	e)

	Parashikimet e projektaktit 
(titulli,seksioni, neni, paragrafi, ceshtja, etj)
	Parashikimet e legjislacionit te BE-se (neni, paragrafi, ceshtja, etj)
	Perputhja e projektaktit (aktit)  me legjislacionin e BE-se (i plote, i pjessshem ose Jo i aplikueshem)
	Arsyet e perputhjes se pjesshme ose te mosperputhjes
	Periudha e parashikuar per arritjen e perputhjes se plote.

	Neni 1

Objekti i Ligjit

Ky ligj përcakton rregullat për ofrimin dhe sigurimin e shërbimeve postare, rregullat për sigurimin dhe financimin e shërbimit universal postar, kushtet për akses në rrjetin postar në Republikën e Shqipërisë, institucionet përgjegjëse për rregullimin e shërbimit postar, përcakton të drejtat dhe detyrimet e ofruesve dhe përdoruesve të shërbimeve postare në Republikën e Shqipërisë.
	Neni 1, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E Plote
	
	

	Neni 2

Qëllimi i Ligjit
Qëllimi i këtij ligji është:

1. Sigurimi i ofrimit të shërbimit universal postar në të gjithë territorin e Republikës së Shqipërisë.

2. Financimi i shërbimit universal për të garantuar ofrimin e vazhdueshëm të shërbimeve universale postare.

3. Nxitja e konkurrencës së lirë dhe efektive në ofrimin e shërbimeve postare.

4. Përcaktimi i parimeve për tarifat dhe sigurimi i transparencës së llogarive të ofrimit të shërbimit universal postar.

5. Përcaktimin e standardeve të cilësisë për ofrimin e shërbimit universal, nxitja e përmirësimit të vazhdueshëm të cilësisë së shërbimit, harmonizimi i standardeve teknike dhe modernizimin e shërbimeve postare. 

6. Mbrojtja e interesave të përdoruesve dhe sigurimi i trajtimit të barabartë të tyre.

7. Sigurimi i sekretit të korrespondencës dhe trajtimi konfidencial i të gjitha të dhënave për përdoruesin.

8. Funksionimin e një organi rregullator të pavarur për shërbimet postare.
	Neni 1, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	E Plote
	
	

	Neni 3

Përkufizime

Në këtë ligj termat e mëposhtëm kanë këto kuptime:

1. “Akte të UPU” janë marrëveshje ndërkombëtare të nënshkruara në kuadrin e Bashkimit të Përbotshëm Postar dhe të ratifikuara nga Republika e Shqipërisë.

2. “Autoriteti i Komunikimeve Elektronike dhe Postare (AKEP)” është organi rregullator, i cili mbikqyr kuadrin rregullator të përcaktuar në këtë ligj, nga ligji Nr.9918, datë 19.5.2008  "Për komunikimet elektronike në Republikën e Shqipërisë", i ndryshuar si dhe nga politikat e zhvillimit të fushës së komunikimeve elektronike dhe shërbimeve postare, të përcaktuara nga Këshilli i Ministrave.

3. “Autorizim” është çdo leje në formën e një Autorizimi të Përgjithshëm ose Autorizimit Individual që përcakton të drejtat dhe detyrimet specifike në sektorin postar me anë të së cilës ofruesit e shërbimeve postare lejohen të ofrojnë shërbime postare dhe, kur është e aplikueshme të ndërtojnë dhe/ose operojnë rrjetet e tyre për ofrimin e këtyre shërbimeve postare sikurse përcaktohet në këtë ligj.

4. “Autorizim i Përgjithshëm” është një akt i natyrës së përgjithshme, që përbëhet nga kuadri ligjor, i përcaktuar nga ky ligj dhe rregullat e nxjerra në zbatim të tij, për të siguruar të drejtat për ofrimin e shërbimeve postare, dhe përcaktimin e detyrimeve specifike, të cilat mund të zbatohen ndaj të gjitha ose ndaj disa prej shërbimeve postare.

5. “Autorizim Individual” nënkupton vendimin/autorizimin e lëshuar nga AKEP me anë të të cilit një ofruesi të shërbimit postar i jepen të drejta të veçanta, ose kur është e aplikueshme, i vendosen detyrime specifike plotësuese ndaj Autorizimit të Përgjithshëm, për të cilat ofruesi i shërbimit postar nuk është i autorizuar të ushtrojë këto të drejta pa marrë vendimin nga AKEP.

6.  “Detyrime terminale” nënkupton pagesën ndaj ofruesit të shërbimeve universale për shpërndarjen e objekteve postare  hyrëse ndërkufitare ose nga një shtet tjetër.

7. “Dërguesi” nënkupton një person fizik ose juridik që është përgjegjës për objektet postare të nisura prej tij.

8. “Dorëzimi” nënkupton rrugëtimin e objekteve postare nga pika e pranimit deri tek  dorëzimi i  i objekteve postare në adresë.

9. “Kërkesa thelbësore” nënkupton kriteret e përgjithshme jo ekonomike, që nxisin caktimin e kushteve shtesë në ofrimin e shërbimeve postare sipas legjislacionit në fuqi, në lidhje me konfidencialitetin e korrespondencës, sigurinë e rrjetit si dhe me transportin e mallrave të rrezikshme, respektimin e termave dhe kushteve të punësimit, sigurimet shoqërore, marrëveshjet kolektive, mbrojtjen e të dhënave personale dhe privatësisë, mbrojtjen e mjedisit apo planifikimin e territorit.

10. “Kuti postare” është kutia e letrave që përdoret  për pranimin ose dorëzimin e objekteve postare. Kutitë postare vendosen në zyrat e ofruesit të shërbimit postar, në banesën e përdoruesit, apo në mjediset e biznesit sipas rregullave të miratuara sipas këtij ligji.

11. “Marrësi” nënkupton një person fizik ose juridik tek i cili është adresuar objekti postar.

12. “Ministër” nënkupton ministrin përgjegjës për shërbimet postare.

13. “Objekt postar” nënkupton një objekt të adresuar në formën e tij përfundimtare që dërgohet nga ofruesi i shërbimit postar. Përveç objekteve të korrespondencës së letrave, objekte postare do të quhen dhe librat, katalogët, gazetat, revistat dhe pakot postare që përmbajnë mallra me ose pa vlerë tregtare.

14. “Objekt postar i regjistruar” nënkupton një objekt postar që regjistrohet nga ofruesi i shërbimit kundrejt një pagese fikse për të garantuar  dorëzimin e objektit postar  dhe dëmshpërblimin në rast të humbjes, grabitjes, vjedhjes. Dëmshpërblimi paguhet mbas kërkesës dhe kur provohet mosdorëzimi i objektit postar ose i mos-shpërndarjes së objektit postar në destinacion.

15. “Objekte të korrespondencës” nënkupton komunikimin me shkrim mbi çdo lloj objekti fizik që do të transmetohet dhe dërgohet në adresën e treguar nga dërguesi mbi vetë objektin ose në ambalazhin e tij. Librat, katalogët, gazetat dhe shkrimet periodike nuk do të konsiderohen si artikuj të korrespondencës.

16. “Objekte të siguruara” nënkupton një objekt postar të siguruar me shërbim të veçantë deri në vlerën e deklaruar nga dërguesi në rast humbjeje, vjedhjeje, dëmtimi. 

17. “Objekte postare me parapagesë” nënkupton letrat dhe zarfat me një pullë të printuar ose një tekst në vend të pullës që vërteton se posta është paguar me çmimin e duhur për letrën ose zarfin.

18. “Ofruesi i shërbimit postar” është personi fizik ose juridik që ofron një ose më shumë shërbime postare.

19. “Ofruesi i shërbimit universal” është një ofrues i shërbimeve postare i cili, sipas dispozitave të këtij ligji është caktuar për ofrimin e shërbimit universal postar.

20. “Përdorues” nënkupton çdo person fizik ose juridik që përdor shërbime postare si dërgues apo marrës.

21. “Pikat e aksesit” nënkuptojnë objektet fizike, përfshirë kutitë e letrave të ofruara për publikun, në zyrat e ofruesit të shërbimit postar apo në rrugë, në banesë apo në mjediset e  biznesit për pranimin e dërgesave postare me qëllim të dorëzimit tek marrësi.

22. “Pranimi” nënkupton veprimin me të cilin ofruesi i shërbimit postar pranon objektet postare me qëllim  shpërndarjen e tyre në destinacion.

23. “Posta ndërkombëtare/ndërkufitare” nënkupton postën nga, ose drejt një shteti tjetër.

24. “Rrjet postar” nënkupton sistemin e organizimit dhe burimeve të të gjitha llojeve të përdorura nga ofrues(it) e shërbimeve universale postare, në veçanti ato për qëllim të:

a) Pranimit të objekteve postare të mbuluara nga detyrimi i shërbimit universal nga pikat e aksesit në të gjithë territorin e vendit;

b) Rrugëzimit dhe mbajtjes së këtyre objekteve nga pikat e aksesit të rrjetit postar drejt qendrës së shpërndarjes;

c) Shpërndarjes në destinacionin e treguar në objekte;

25. “Shërbime postare” nënkuptojnë shërbimet që përfshijnë pranimin, përpunimin, transportin dhe shpërndarjen e dërgesave postare në rrjetin postar kombëtar dhe ndërkombëtar/ndërkufitar.

26. “Shërbim universal postar” nënkupton një minimum të përcaktuar shërbimesh, të një cilësie të caktuar, i mundshëm për të gjithë përdoruesit në territorin e Republikës së Shqipërisë, pavarësisht nga vendndodhja gjeografike, me çmime të përballueshme, sipas përcaktimeve në nenin 10 të këtij ligji.

27.  “Shërbime të veçanta” nënkupton shërbimin e regjistrimit, të sigurimit dhe regjistrimit, lajmërim-marrjen, postën ajrore, shërbimin ekspres, pagesën në çastin e dorëzimit, për objektet e thyeshme dhe delikate, për t’iu dorëzuar vetëm të adresuarit.
28. “Shërbim ekspres”, nënkupton shërbimet e shpërndarjes “derë me derë” në një kohë të shkurtër, shpërndarjen një ditë pas dorëzimit, ose transportin në kohë të përcaktuar të objektit postar, që përfshin shpërndarjen e dokumentave, pakove dhe mallrave.

29. “Shpërndarje” nënkupton procesin e përpunimit në qendrën e shpërndarjes për dorëzimin e objekteve postare në destinacion.

30. “Shpërndarës” është personi i ngarkuar për të dorëzuar objektin postar në përputhje me ligjin.
	Neni 2, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	E Plote
	
	

	Neni 4

Organet Kompetente

Organet kompetente në fushën e shërbimeve postare janë Ministri dhe Autoriteti i Komunikimeve Elektronike dhe Postare (AKEP).
	Neni 22, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	E Plote
	
	

	Neni 5

Kompetencat e Ministrit

Ministri përgjegjës ka këto kompetenca:

1. Harton dhe paraqet për miratim në Këshillin e Ministrave politikat e zhvillimit të sektorit postar në Republikën e Shqipërisë.

2. Harton dhe paraqet në Këshillin e Ministrave projekt-aktet ligjore dhe nënligjore për rregullimin e veprimtarisë të sektorit të shërbimit postar.

3. Nxjerr urdhëra dhe udhëzime për çështje që lidhen me zbatimin e këtij ligji dhe politikave të zhvillimit të sektorit postar.

4. Përfaqëson Republikën e Shqipërisë në Bashkimin Postar të Përbotshëm (UPU) dhe në organizatat ndërkombëtare për shërbimet postare si dhe harton dhe nënshkruan, në emër të Republikës së Shqipërisë marrëveshje ndërkombëtare dypalëshe dhe shumëpalëshe, në fushën e shërbimit postar. 

5. Ndjek zbatimin e detyrimeve nga traktatet dhe marrëveshjet ndërkombëtare, ku aderon apo është palë Republika e Shqipërisë.

6. Merr masat që ofruesit e shërbimeve të zbatojnë detyrimet që kanë të bëjnë me mbrojtjen e interesave të vendit, të sigurisë publike si dhe ofrimin e shërbimit në rastet e jashtëzakonshme;

7. Përcakton dendësinë e pikave të aksesit për ofrimin e shërbimit universal postar.
	Neni 22, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	E Plote
	
	

	Neni 6 

Autoriteti i Komunikimeve Elektronike Postare

1. Autoriteti i Komunikimeve Elektronike dhe Postare është autoriteti rregullator kombëtar për rregullimin e shërbimeve postare në Republikën e Shqipërisë.

2. Funksionimi, organizimi, drejtimi dhe raportimi i AKEP përcaktohet në ligjin Nr. 9918, datë 19.05.2008, “Për Komunikimet Elektronike në Republikën e Shqipërisë”, i ndryshuar.

3. Raporti vjetor і veprimtarisë së AKEP për vitin pararendës që paraqitet ne Kuvend sipas percaktimeve në ligjin Nr. 9918, datë 19.05.2008, “Për Komunikimet Elektronike në Republikën e Shqipërisë”, i ndryshuar përmban gjithashtu:

a. Informacion mbi ecurinë dhe tendencat e tregut të shërbimeve postare

b. Veprimtarinë e AKEP-it për fushën e shërbimit postar 

c. Statusin e ofrimit të shërbimit universal postar

4. Financimi i AKEP kryhet sipas përcaktimeve të ligjit Nr. 9918, datë 19.05.2008, “Për Komunikimet Elektronike në Republikën e Shqipërisë” dhe përcaktimeve të këtij ligji për mbulimin e kostove administrative për rregullimin e sektorit postar.

5. Në përmbushjen e kompetencave rregullatore të përcaktuara në këtë ligj, AKEP  merr në konsideratë edhe kuadrin rregullator të Bashkimit Europian. 
	Neni 22, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

	E Plote
	
	

	Neni 7

Kompetencat e AKEP për rregullimin postar

Për të përmbushur qëllimin e përcaktuar në këtë ligj, në fushën e rregullimit postar, Autoriteti i Komunikimeve Elektronike dhe Postare (AKEP) ka këto kompetenca:

1. Nxit zhvillimin e sektorit postar duke zbatuar procedurat e autorizimit dhe rregullimit, në përputhje me legjislacionin në fuqi;

2. Jep autorizimet në bazë të përcaktimeve të këtij ligji dhe rregullave të miratuara në zbatim të tij.

3. Mbikqyr, kontrollon dhe monitoron veprimtaritë e ofruesve të shërbimeve postare në përputhje me këtë ligj dhe aktet e tjera në zbatim të këtij ligji dhe merr masa administrative, në rast të shkeljeve të këtij ligji dhe të akteve të nxjerra në zbatim të tij.

4. Mbikqyr respektimin e kërkesave të ligjit për tarifat e shërbimeve postare dhe merr masat e nevojshme rregullatore në zbatim të këtij ligji.

5. Harton dhe miraton rregulloret në zbatim të këtij ligji të cilat janë të detyrueshme për t’u zbatuar.

6. Bashkëpunon me organizatat kombëtare dhe ndërkombëtare, në fushën e rregullimit të shërbimeve postare.

7. Përcakton ofruesin e shërbimit universal, sipas kërkesave të përcaktuara në këtë ligj dhe mbikëqyr përmbushjen e detyrimeve të shërbimit universal.

8. Kontrollon respektimin e kërkesave thelbësore nga ofruesit e shërbimeve postare.

9. Harton dhe miraton standardet dhe kushtet teknike për ofrimin e shërbimit postar në përputhje me rekomandimet e organizatave ndërkombëtare përfshirë standardet për Ofrimin e Shërbimit Universal Postar.

10. Nxit konkurrencën e lirë dhe eficente ndërmjet ofruesve të shërbimeve postare për të garantuar transparencën, mosdiskriminimin dhe ndershmërinë;

11. Mbledh dhe përpunon të dhëna statistikore dhe financiare nga ofruesit e shërbimeve postare në përmbushje të detyrave rregullatore në zbatim të këtij ligji  duke garantuar ruajtjen e sekretit për informacionin e dhënë.

12. Miraton kushtet dhe termat e përgjithshme të ofrimit te shërbimit universal postar

13. Rregullon tarifat e shërbimit universal postar dhe shërbimeve te tjera specifike të përcaktuara nga ky ligj.

14. Zgjidh mosmarrëveshjet midis ofruesve të shërbimit postar.

15. Mbron  të drejtat e përdoruesve të shërbimeve postare, dhe zgjidh mosmarrëveshjet ndërmjet përdoruesve dhe ofruesve të shërbimeve postare.

16. Bashkëpunon me Autoritetin e Konkurrencës dhe Autoritetin për Mbrojtjen e Konsumatorit në çështjet me interes të përbashkët.

17. Përfaqëson Republikën e Shqipërisë në Organizatat Ndërkombëtare Rregullatore të Shërbimeve Postare.
	Neni 22, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 8 

Këshillimi Publik

1. AKEP, në hartimin dhe miratimin e rregulloreve dhe vendimeve të nxjerra në zbatim të këtij ligji, të cilat kanë ndikim të ndjeshëm në tregun e shërbimeve postare, duhet të marrë dhe të vlerësojë mendimin e palëve të interesuara nëpërmjet këshillimit publik.

2. 
Në procesin e këshillimit publik, AKEP duhet të publikojë rregulloret e propozuara si dhe të kërkojë paraqitjen me shkrim të mendimit të palëve të interesuara, brenda një afati kohor të publikuar, i cili nuk duhet të jetë më pak se 30 (tridhjetë) ditë. 

3. 
Në rast se AKEP e gjykon të nevojshme, kryen edhe seancë dëgjimore, ku ftohen palët e interesuara për të parashtruar mendimin për dokumentat rregullatore të propozuara.

4. 
Pas përfundimit të afatit të përmendur në pikën 2 të këtij neni dhe para miratimit të dokumentave rregullatore të publikuara për këshillim publik, AKEP duhet të publikojë në faqen e tij zyrtare mendimet dhe komentet e palëve të interesuara, duke respektuar konfidencialitetin e informacionit.
	Neni 22, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 9

Sigurimi i Informacionit për Ministrin

Gjatë vitit, AKEP-i i siguron ministrit çdo informacion për sektorin postar që e gjykon të nevojshëm për realizimin e objektivave të politikës së zhvillimit dhe për përmbushjen e kompetencave të përcaktuara në këtë ligj.
	Jo e aplikueshme
	
	
	

	Neni 10

Shërbimi Universal Postar

1. Çdo përdorues në Republikën e Shqipërisë gëzon të drejtën e shërbimit universal postar, që përfshin ofrimin e vazhdueshëm të shërbimit postar me një cilësi të përcaktuar dhe me çmime të përballueshme në të gjitha pikat e aksesit brenda territorit të tyre.

2. Shërbimi universal postar përfshin kërkesat minimale te mëposhtme:

a) Pranimin, përpunimin, transportin dhe shpërndarjen e objekteve postare që peshojnë deri në 2kg;

b) Pranimin, përpunimin, transportin dhe shpërndarjen e pakove postare që peshojnë deri në 10 kg;

c) Shërbimet për objektet postare të regjistruara dhe objektet postare të siguruara;

3. Dendësia e pikave të aksesit për ofrimin e shërbimit universal postar përcaktohet me urdhër të ministrit duke marrë në konsideratë nevojat e përdoruesve. Para miratimit, urdhëri për përcaktimin e dendësisë së pikave të aksesit konsultohet me grupet e interesit dhe AKEP. Dokumenti i miratuar publikohet në faqen zyrtare të Ministrit dhe AKEP.

4. Ofruesi/it e shërbimit universal sigurojnë shërbimin universal për çdo përdorues të paktën në 5 (pesë) ditë në javë, duke ofruar minimalisht me përjashtim të rrethanave ose kushteve gjeografike të cilat konsiderohen të jashtëzakonshme:

a) Pranimin e  objektit postar;

b) Shpërndarjen e objektit postar në banesë ose në ambientet e çdo personi fizik apo juridik;  

5. Çdo përjashtim ose devijim nga përcaktimet e pikës 3 të këtij neni, duhet të miratohet paraprakisht nga ministri dhe të publikohet në pikat e aksesit të ofruesit të shërbimit universal dhe në faqen e AKEP-it.

6. Bazuar në situatën e tregut të shërbimeve postare dhe në nevojat e përdoruesve, kufiri i peshës i përcaktuar në shkronjën b të pikës 2, mund të rritet deri në 20 kg me vendim të AKEP. Në këtë rast me marrëveshje të veçanta, ofruesi i shërbimit parashikon shpërndarjen “derë më derë” të këtyre pakove.

7. Pavarësisht nga kufiri i peshës për pakot postare i përcaktuar sipas këtij neni, ofruesi/t e shërbimit universal duhet të sigurojnë që objektet postare të pranuara në një vend anëtar i BE-së dhe që peshojnë deri në 20 kg, të shpërndahen në të gjithë territorin e Republikës së Shqipërisë

8. Shërbimi universal postar mbulon shërbimet postare brenda vendit ashtu dhe ato ndërkufitare.

9. Përmasat minimale dhe maksimale për objektet postare sipas këtij neni duhet të jenë në përputhje me aktet e miratuara nga UPU.
	Neni 3, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Sigurimi i Ofrimit të Shërbimit Universal

1. Për sigurimin e ofrimit të shërbimit universal, AKEP mund të caktojë:

a) Një ose më shumë ofrues të shërbimit universal për të garantuar ofrimin e shërbimit universal postar në territorin e Republikës së Shqipërisë;

b) Ofrues të ndryshëm të shërbimit universal për sigurimin e elementëve të veçantë të një shërbimi universal postar, nëse është e përshtatshme me kushtet specifike të tregut postar në vend;

c) Ofrues të ndryshëm të shërbimit universal për mbulimin e zonave të ndryshme të territorit të Republikës së Shqipërisë, nëse është e përshtatshme me kushtet specifike të tregut postar në vend;

2. Përcaktimi i ofruesit/esve të shërbimit universal bëhet me vendim të AKEP bazuar në parimet e objektivitetit, transparencës, mosdiskriminimit dhe proporcionalitetit, me qëllim garantimin e vazhdimësisë së ofrimit të shërbimit universal, duke konsideruar rolin e rëndësishëm që shërbimi universal luan për shoqërinë, si dhe duke siguruar trajtimin e barabartë të përdoruesve në gjithë territorin. Në përcaktimin e ofruesit/esve të shërbimit universal AKEP, në veçanti merr në konsideratë:

a) Rrethanat dhe zhvillimin e tregut të shërbimeve postare në Republikën e Shqipërisë dhe nevojën e zbatimit të shërbimit universal;

b) Aftësitë teknike përfshirë sistemin e informacionit për ndjekjen e objekteve postare, financiare dhe besueshmërinë e ofruesit për sigurimin e shërbimit universal në një zonë të caktuar ose në të gjithë territorin e Republikës së Shqipërisë, brenda një periudhe kohore të përcaktuar;

c) Pikat e aksesit të rrjetit postar të ofruesit të shërbimit universal;

d) Kostot përkatëse neto për ofrimin e shërbimit universal, si dhe për sa është e zbatueshme, vlerën korresponduese të kompensimit, që mund të kërkohet nga operatori për ofrimin e shërbimit universal.

3. Caktimi i ofruesit të shërbimit universal është proces i rishikimit periodik çdo pesë vjet. Në çdo rast afati i caktimit të një ofruesi të shërbimit universal merr në konsideratë kohën  e nevojshme për kthimin e investimit.

4. AKEP do të caktojë ofruesin e shërbimit universal në bazë të një procedurë konkurimi sipas rregullave të miratuara nga Këshilli i Ministrave, nëse nga analiza e zhvillimit te tregut konstaton që ka të paktën dy ofrues të shërbimeve postare që mund të sigurojnë ofrimin e shërbimit universal sipas kushteve të përcaktuara në këtë ligj.

5. Detyrimet e ofruesit/esve të shërbimit universal dhe të dhënat e ofruesit të shërbimit universal publikohen në faqen e AKEP dhe në pikat e aksesit të ofruesit të shërbimit universal.
	Neni 4, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Kërkesat për Shërbimin Universal

1. Ofruesi i shërbimit universal duhet të përmbushë kërkesat e mëposhtme:

a) të ofrojë shërbimin universal postar në përputhje me kriteret thelbësore;

b) të ofrojë një shërbim të njëjtë përdoruesve nën kushte të krahasueshme;

c) të ofrojë shërbimin/et pa asnjë formë diskriminimi;

ç)   të sigurojë që shërbimi të mos ndërpritet ose bllokohet me përjashtim të rasteve të një force madhore;

d) të sigurojë që shërbimi të zhvillohet në përputhje me ambientin teknik, ekonomik dhe social dhe nevojave të përdoruesve;

2. Ofruesi i shërbimit universal duhet të publikojë informacion të detajuar dhe të përditësuar sipas formatit të përcaktuar nga AKEP në lidhje me elementë të veçantë dhe cilësinë e shërbimit universal të ofruar. Informacioni i publikuar përfshin kushtet e përgjithshme të aksesit, tarifat për ofrimin e shërbimit dhe cilësinë e ofruar. 

3. Informacioni mbi kushtet e përgjithshme dhe tarifat duhet të publikohet të paktën 15 ditë përpara hyrjes në fuqi të tyre. Informacioni publikohet në faqen zyrtare të ofruesit të shërbimit dhe në të gjitha pikat e aksesit të shërbimit postar. 

4. AKEP përcakton cilësinë e ofrimit të shërbimit universal dhe kërkesa të detajuara për ofrimin e shërbimit/eve universale postare. 

5. AKEP kryen mbikqyrjen e pavarur të sigurimit të cilësisë nga ofruesi/it e shërbimit universal të paktën një herë në vit. Rezultatet e mbikqyrjes publikohen në faqen e AKEP.
	Neni 5 dhe Neni 6, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

E drejta për kompensim për sigurimin e shërbimit universal

1. Shërbimi universal nuk ofrohet mbi bazën e të drejtave ekskluzive. Sigurimi i shërbimit universal mund të financohet me mënyrat dhe në rastet e parashikuara në këtë ligj.

2. Kur ofrimi i shërbimit universal shkakton kosto neto shtesë që mund të përbëjnë një ngarkesë të padrejtë për ofruesin e shërbimit universal, atëhere ofruesi i shërbimit universal ka të drejtë të kërkojë kompensim për ofrimin e shërbimit universal. 

3. Kompensimi për sigurimin e shërbimit universal bëhet nga fondi i kompensimit, kur AKEP pas verifikimit arrin në përfundimin se ofrimi i këtyre shërbimeve shkakton kosto neto, që përbëjnë një ngarkesë të padrejtë për ofruesin e shërbimit universal.

4. Kostot neto për ofrimin e shërbimit universal llogariten si diferencë ndërmjet kostove neto për sigurimin e shërbimit universal dhe kostove që ofruesi i shërbimit universal do të kishte pasur nëse nuk do të ishte ofrues i shërbimit universal. Kompensimi, sipas pikës 2 të këtij neni, nuk mund të kalojë në asnjë rast kostot reale/neto për ofrimin e shërbimit universal.
	Paragrafi 3, Neni 7, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Llogaritja e kostove neto të shërbimit universal

1. AKEP përcakton me një rregullore mënyrën e llogaritjes së kostos neto si dhe të përfitimeve të patrupëzuara, që duhet mbajtur parasysh në llogaritjen e kostove të sigurimit të shërbimit universal.  

2. Ofruesit e shërbimit universal janë të detyruar t’i mbajnë të ndara llogaritë për kostot e sigurimit të shërbimit universal. Llogaritë financiare të ofruesit të shërbimit universal auditohen nga ekspertë kontabël të pavarur dhe publikohen në përputhje me legjislacionin në fuqi.

3. Ofruesi i shërbimit universal i cili pretendon të drejtën e kompensimit për sigurimin e shërbimit universal duhet të paraqesë në AKEP, pretendimin së bashku me informacionin për kostot reale, të dhënat e përdorura për llogaritjen e kostove reale (neto) aktuale të shërbimit universal dhe pasqyrat financiare. 

4. AKEP me ekspertë kontabël të pavarur kryen kontrollin dhe verifikimin e informacionit të paraqitur. Në përfundim të verifikimit AKEP:

a. konfirmon llogaritjen e kostove reale (neto) për sigurimin e shërbimit universal ose

b. kërkon kryerjen e korrigjimeve përkatëse nëse vëren se llogaritjet nuk janë të sakta. 

5. AKEP në vlerësim merr parasysh edhe kostot e sigurimit të shërbimit universal, të paraqitur nga ofruesi në procesin e përzgjedhjes sipas pikës 4 të nenit 11. 

6. AKEP vlerëson diferencat në kosto vetëm në rastet kur kushtet kanë ndryshuar nga koha e dhënies së autorizimit të ofruesit të shërbimit universal dhe, provon në mënyrë bindëse, objektive dhe transparente këto diferenca. AKEP publikon rezultatet e llogaritjes së kostove dhe të ekspertizës së kryer për informacionin e paraqitur nga ofruesi i shërbimit universal.

7. Në bazë të llogaritjeve AKEP mund të vendosë që ofruesi i shërbimit universal të gëzojë të drejtën e kompensimit ose të vendosë për një kompensim më të vogël nga ai i kërkuar nga ofruesi i shërbimit universal. AKEP përcakton nivelin e kompensimit.

8. Ofruesi i shërbimit universal mund të bëjë ankim për vendimin e AKEP sipas Kodit të Procedurave Administrative.
	Aneksi I, Pjesa B, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)
Neni 15, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Krijimi i Fondit të Kompensimit

1. Për kompensimin e kostove neto të shërbimit universal krijohet fondi i kompensimit të këtij shërbimi. 

2. Fondi i kompensimit të shërbimit universal, krijohet me fonde publike dhe/ose me bashkëfinancim të ofruesve për shërbimin universal postar.

3. Rregullat për krijimin dhe administrimin e fondit për shërbimin universal si dhe, mënyra e përcaktimit të kontributit nga secili ofrues i shërbimit universal postar, në rastin e aplikimit të bashkëfinancimit, përcaktohen me Vendim të Këshillit të Ministrave. 

4. Rregullat për krijimin dhe administrimin e fondit për shërbimin universal duhet të bazohen në parimin e objektivitetit, mosdiskriminimit dhe proporcionalitetit si dhe duhet të mos krijojnë deformime të konkurencës në treg.   
	Paragrafi 4, Neni 7, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Ofrimi i Shërbimeve Postare

1. Çdo person fizik ose juridik është i lirë të ofrojë shërbime postare në Republikën e Shqipërisë, në përputhje me kërkesat e këtij ligji.

2. 
Ofrimi i shërbimeve postare në Republikën e Shqipërisë bëhet kundrejt Autorizimit nga AKEP-i.

3. Autorizimi për të ofruar shërbime postare në Republikën e Shqipërisë bëhet:

a) 
përmes Autorizimit të Përgjithshëm me njoftim, kur ofrimi i shërbimeve postare nuk bën pjesë në shërbimin universal postar;

b) 
mbi bazën e Autorizimit Individual dhe vendimit të AKEP për ofrimin e shërbimit universal postar, për rastet e përmendura në Nenin 10 të këtij ligji; 

4. 
Autorizimi për ofrimin e shërbimeve postare sipas këtij neni i jep të drejtë subjektit të autorizuar:

a) 
të negociojë për akses në rrjetin postar, kur është e zbatueshme, për të marrë akses nga ofruesi/it e shërbimit universal në përputhje me këtë ligj;

b) 
të marrë pjesë në procedurën e përcaktimit si ofrues i shërbimit universal për shërbime të veçanta në skemën e shërbimit universal ose në pjesë të caktuara të territorit të Republikës së Shqipërisë.

5. 
Ofrimi i shërbimeve postare në kushtet e autorizimit të përgjithshëm nuk është i kufizuar në numër.


	Paragrafi 1 dhe 2, Neni 9, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Njoftimi

1. Çdo person fizik ose juridik i cili për qëllime fitimi, parashikon të ofrojë shërbime postare, duhet të njoftojë në AKEP-in përpara fillimit të ofrimit të shërbimit.

2. Njoftimi bëhet me shkrim, sipas rregullave të miratuara nga AKEP-i, dhe duhet të përmbajë informacionin e mëposhtëm:

a) 
emrin dhe adresën e ofruesit;

b) 
të dhënat e regjistrimit ligjor të personit fizik ose juridik;

c) 
personat e kontaktit të personit fizik ose juridik;

ç) 
përshkrimin e shkurtër të shërbimit/eve dhe/ose rrjetit postar;

d) 
datën kur është parashikuar fillimi i ofrimit, і ndryshimit ose veprimtarisë.

e)
tarifat e parashikuara për ofrimin e shërbimeve postare

f) 
deklarimi i zonës së ofrimit të shërbimeve postare

3. Njoftimi shoqërohet me deklaratën se:

a) 
informacioni është i saktë;

b) 
personi fizik ose juridik do të zbatojë detyrimet ligjore.

4. Ofruesi i shërbimit është i detyruar të raportojë në AKEP të gjitha ndryshimet në informacionin e paraqitur gjatë njoftimit, brenda 30 ditëve nga ndodhja e tyre.

5. AKEP-i regjistron ofruesin e shërbimit brenda 7 ditëve nga data e marrjes së njoftimit, në bazën elektronike të të dhënave, si dhe duhet t’u konfirmojë atyre me shkrim kryerjen e regjistrimit. 

6. Brenda 7 ditëve nga data e marrjes së një njoftimi jo të plotë në dokumentacion, sipas kërkesave në pikat 2 e 3 të këtij neni, AKEP-i informon personin fizik ose juridik për nevojën e plotësimit të informacionit të munguar. Nëse personi fizik ose juridik nuk e plotëson informacionin e munguar brenda 15 ditëve, AKEP-i informon personin fizik ose juridik se nuk do ta regjistrojë atë. Personi fizik ose juridik ka të drejtë të ankohet në Këshillin Drejtues të AKEP-it për këtë çështje.

7. Nëse AKEP-i nuk konfirmon me shkrim brenda afatit të përcaktuar në pikën 5 të këtij neni, ose nuk informon personin fizik ose juridik për plotësimin e informacionit të munguar, sipas pikës 6 të këtij neni, njoftimi vlerësohet i plotë dhe regjistrimi përkatës quhet i kryer. 

8. AKEP-i, me rregullore përcakton, në zbatim të këtij ligji, në mënyrë të hollësishme formën dhe përmbajtjen e kërkesës, dokumentacionin mbështetës. Ky dokument publikohet në faqen zyrtare të AKEP dhe është lehtësisht i aksesueshëm nga publiku.

9. AKEP-i administron një regjistër të përditësuar, bazë të dhënash për personat fizikë dhe juridikë, të cilët janë autorizuar, sipas përcaktimeve të këtij neni. Baza e të dhënave përmban, detyrimisht, informacionin e përcaktuar në pikën 2 të këtij neni dhe është e hapur për publikun.

10. AKEP çregjistron një ofrues nga regjistri i Autorizimit të Përgjithshëm në rastet kur ofruesi i shërbimeve postare kërkon të çregjistrohet ose kur deklaron mbylljen e veprimtarisë. 
	Paragrafi 3, Neni 9 Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Kërkesat Thelbësore për ofrimin e shërbimit postar

1. Autorizimi për ofrimin e shërbimit postar përmban kushte për plotësimin e kërkesave thelbësore ligjore në lidhje me:

a. konfidencialitetin e korrespondencës; 

b. sigurinë e rrjetit; 

c. transportin e mallrave të rrezikshme; 

ç)
respektimin e termave dhe kushteve të punësimit; 

d. respektimin e termave dhe kushteve të sigurimeve shoqërore; 

e. marrëveshjet kolektive; 

ë)
mbrojtjen e të dhënave personale dhe privatësisë; 

f. mbrojtjen e mjedisit apo planifikimin e territorit;

g. detyrimet në rastin e situatave të jashtëzakonshme;

2. Ofruesi i shërbimit postar që ofron shërbime mbi bazën e Autorizimit të Përgjithshëm dhe ofruesit e shërbimit universal janë të detyruar të përmbushin kërkesat thelbësore të përcaktuara nga AKEP.

3. AKEP mund të vendosë kushte në Autorizimin e Përgjithshëm në lidhje me:

a. Kur është e nevojshme dhe e justifikuar kushte për: 

i. Cilësinë 

ii. disponueshmërinë dhe 

iii. performancën e shërbimeve postare

b. Kur është e aplikueshme:

i. detyrimin për financimin e shërbimit universal

ii. pagesën e mbikqyrjes për AKEP

4. AKEP nuk vendos në kushtet e Autorizimit të Përgjithshëm kërkesa që përsërisin/dublikojnë detyrimet e legjislacionit në fuqi.
	Paragrafi 2, Neni 9, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Ndryshimi i autorizimit të përgjithshëm

1. AKEP-i ndryshon të drejtat, kushtet dhe procedurat për autorizimin e përgjithshëm, në raste objektivisht të justifikuara dhe në mënyrë proporcionale, pas kryerjes së një këshillimi publik. Me raste objektivisht të justifikuara nënkuptohen:

a) ndryshimi i fakteve, në bazë të të cilave janë përcaktuar të drejtat, kushtet dhe procedurat në autorizimin e përgjithshëm;

b) përmbushja e angazhimeve, që burojnë nga anëtarësimi i Republikës së Shqipërisë në organizatat ndërkombëtare;

c) nevoja e mbrojtjes dhe sigurisë së shtetit;

ç)  nevoja e mbrojtjes së interesit publik.

2. Ndryshimi i të drejtave, kushteve dhe procedurave për autorizimin e përgjithshëm bëhet me vendim të AKEP-it. 
	Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Autorizimi Individual për Ofrimin e Shërbimit Universal

1. AKEP do të nxjerrë një vendim mbi përcaktimin e ofruesit të shërbimit universal në përfundim të procedurave të parashikuara në Nenin 11 të këtij ligji dhe do të lëshojë Autorizimin Individual për Ofruesin e Shërbimit Universal.

2. Autorizimi Individual lëshohet për një periudhë minimale prej 5 (pesë) vjetësh dhe maksimale prej 20 (njëzetë) vjetësh.

3. Transferimi i Autorizimit Individual te një person fizik apo juridik tjetër nuk është e lejueshme.

4. Autorizimi Individual duhet të përmbajë në veçanti:

a) kushtet e të drejtave dhe detyrimeve të ofrimit të shërbimit universal;

b) të dhënat mbi mbajtësin e Autorizimit Individual; 

c) periudhën e vlefshmërisë së Autorizimit Individual;

ç) të drejtat dhe detyrimet e veçanta për t’u përmbushur nga mbajtësi i autorizimit gjatë ofrimit të shërbimeve universale të tilla si: 

i)   rrjetin postar

ii)  pikat e aksesit 

iii)cilësia e rrugëzimit të objekteve postare përfshirë kërkesa për sistemin e informacionit për ndjekjen e objekteve postare

iv) kërkesa të tjera dhe angazhime të përcaktuara në procesin e përcaktimit të ofruesit të  shërbimit universal.

5. Mbajtësi i Autorizimit Individual është i detyruar të raportojë të gjitha ndryshimet e statusit te AKEP brenda 30 (tridhjetë) ditëve nga ndodhja e tyre.
	Paragrafi 2, Neni 9, Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Ndryshimi i Autorizimit Individual

1. Autorizimi Individual mund të ndryshohet me propozim të mbajtësit të autorizimit, duke marrë në konsideratë kërkesat për sigurimin e shërbimit universal.

2. AKEP ka të drejtë të ndryshojë me iniciativën e tij Autorizimin Individual në rastet e mëposhtme:

a) nëse kjo është e nevojshme për të garantuar efektivitetin e ofrimit të shërbimeve universale;


b) nëse kjo kërkohet nga aktet ligjore ndërkombëtare në fuqi në Republikën e Shqipërisë

3. Në rastet e përmendura në paragrafin 1 dhe 2 të këtij neni, AKEP nxjerr një vendim përmes të cilit Autorizimi Individual ndryshohet plotësisht apo pjesërisht. AKEP mund të revokojë gjithashtu vlefshmërinë e vendimit në përputhje me parashikimet e këtij ligji, bazuar në parimin e proporcionalitetit.
	Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Revokimi i Autorizimit Individual

1. Autorizimi Individual mund të revokohet ose shfuqzohet me iniciativë të AKEP ose me kërkesë të mbajtësit të Autorizimit Individual.
2.  AKEP revokon Autorizimin Individual me kërkesë të mbajtësit të tij edhe në rastet kur ky i fundit i ka përmbushur të gjitha detyrimet që rrjedhin nga ky ligj ose nga një rregullore, vendim dhe kontrata të tjera me përdoruesit e shërbimeve postare.

3.  AKEP mund të revokojë vlefshmërinë e një Autorizimi Individual nëse:

     a) mbajtësi i Autorizimit Individual nuk i plotëson më kushtet e përcaktuara në këtë ligj;

 b) mbajtësi ka dorëzuar të dhëna të pasakta në procedurën e përzgjedhjes  të cilat kanë një impakt në caktimin e tij;

c) zotëruesi i Autorizimit Individual dështon në ofrimin e shërbimeve që janë subjekt i vendimit, brenda 1 (një) viti nga dita në të cilin ka dalë vendimi, me përjashtim të rasteve  që mund të jenë parashikuar ndryshe në vendim;

ç) zotëruesi i Autorizimit Individual nuk ka përmbushur detyrimet e tij, pavarësisht disa paralajmërimeve;

d) në rastet e shkeljeve serioze të këtij ligji ose shkeljeve të përsëritura, të konstatuara gjatë inspektimit dhe mbikqyrjes së implementimit të detyrimeve të parashikuara në autorizim, nëse këto shkelje nuk janë eliminuar me masa më të buta në procedurën e kontrollit.

e) mbajtësi i Autorizimit Individual, pavarësisht paralajmërimit, nuk merr masa për të parandaluar ndërhyrjet në konfidencialitetin e objekteve postare.

4. Nëse ofrimi i shërbimeve universale rrezikohet, AKEP mund të revokojë vlefshmërinë e Autorizimit Individual mbi bazën e këtij neni vetëm nëse ka caktuar me vendim një ofrues tjetër të shërbimit universal.
	Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Procedura për Revokimin e Autorizimit Individual

1. Me marrjen e vendimit për fillimin e procedurës së revokimit të Autorizimit Individual, AKEP është i detyruar të njoftojë mbajtësin e Autorizimit Individual menjëherë duke parashtruar arsyet për fillimin e procedurës.

2. Në rast të shkeljeve të detyrimeve të përcaktuara me ligj ose me vendim, për të cilin specifikohet se Autorizimi Individual do të revokohet, AKEP, përpara se të revokojë vlefshmërinë e tij, është i detyruar të njoftojë me shkrim mbajtësin e Autorizimit Individual që të ndalojë kryerjen e shkeljeve të përcaktuara gjatë procedurës së inspektimit dhe duhet t’i lerë mbajtësit të Autorizimit Individual një afat kohor brenda të cilit këto shkelje duhet të eliminohen. Nëse mbajtësi i Autorizimit Individual vazhdon të kryejë shkelje edhe pas skadimit të afatit kohor të përcaktuar, AKEP do të revokojë vlefshmërinë e Autorizimit Individual, duke marrë parasysh pikën 4 të nenit 22.

3. Vlefshmëria e Autorizimit Individual mund të revokohet pjesërisht ose plotësisht, bazuar në parimin e proporcionalitetit.

4.  Revokimi i vlefshmërisë së Autorizimit Individual hyn në fuqi në ditën në të cilën vendimi që revokon vlefshmërinë e Autorizimit Individual bëhet përfundimtar.
	Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Përfundimi i Vlefshmërisë së Autorizimit Individual

1. Autorizimi Individual përfundon:

a) kur periudha kohore për të cilën është lëshuar skadon;

b) nëse mbajtësi i Autorizimit Individual nuk ekziston më;

c) Me revokimin e vlefshmërisë së Autorizimit Individual në përputhje me nenin 22 të këtij ligji.

2. Në rastin e parashikuar në pikën b) më sipër, AKEP nxjerr një vendim ku përcaktohet se vlefshmëria e Autorizimit Individual ka përfunduar.
	Neni 10, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Pagesat për Mbikqyrjen e Tregut të Shërbimit Postar

1. Ofruesit e shërbimit postar janë të detyruar të paguajnë në AKEP një pagesë vjetore për për të mbuluar kostot administrative respektive të AKEP për mbikqyrjen  e tregut postar.

2. Kostot administrative të AKEP për mbikqyrjen e tregut postar përfshijnë shpenzimet direkte dhe indirekte, operacionale dhe kapitale që kryhen nga AKEP për rregullimin e sektorit postar gjatë vitit aktual.

3. Pagesa vjetore nuk duhet të jenë më shumë se 0.5 përqind e të ardhurës vjetore të vitit kalendarik të mëparshëm të siguruara vetëm nga shërbimet postare.   

4. Niveli i pagesës vjetore në përqindje brenda kufirit sipas pikës 3, të këtij neni, llogaritet si raport i shpenzimeve të AKEP për rregullimin e sektorit postar për vitin aktual me të ardhurat totale të ofruesve të shërbimeve postare në vitin e mëparshëm kalendarik të siguruara vetëm nga shërbimet postare.

5. Pagesa vjetore për mbikqyrjen e tregut të shërbimit postar nuk duhet të deformojnë konkurrencën apo të krijojë pengesa për hyrjen në treg të ofruesve të rinj të shërbimit postar.

6. Ofruesit e shërbimeve postare kanë detyrim të mbajnë llogari të ndara për të ardhurat nga shërbimet postare, duke evidentuar këto të ardhura si zë të veçantë në pasqyrat financiare të audituara, të ndara nga të ardhurat nga shërbimet e tjera, jo të lidhura me shërbimet postare. Subjekti tregtar ofrues i shërbimeve postare depoziton në AKEP një kopje të pasqyrave financiare të auditura të vitit parardhës brenda datës 20 Prill.

7. Pagesa vjetore për mbikëqyrjen e tregut të shërbimit postar duhet të bëhet në llogaritë bankare të AKEP.

8. AKEP publikon në faqen e tij zyrtare planin e shpenzimeve për rregullimin e sektorit postar të vitit pasardhës tre muaj para mbylljes së çdo viti kalendarik. 
	Paragrafi 2, Neni 9, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Tarifat për Ofrimin e Shërbimit Universal

1. Tarifat për çdo shërbim që bën pjesë në shërbimin universal duhet të përmbushin parimet e mëposhtme :

a) të jenë të përballueshme dhe duhet te jenë të tilla që të gjithë përdoruesit, pavarësisht vendndodhjes së tyre gjeografike të kenë akses në shërbimet e ofruara;

b) të jenë të orientura drejt kostos dhe të sigurojnë nxitje për ofrimin efikas të shërbimit universal;

c) të jenë të njëjta për shërbime të njëjta në të gjithë territorin e Republikës së Shqipërisë;

ç)  të jenë transparente dhe jo diskriminuese të mos dëmtojnë konkurencën;

2. Aplikimi i një tarife të njëjtë sipas pikës 1 të këtij neni nuk e përjashton të drejtën e ofruesit të shërbimeve universale për të lidhur kontrata individuale për tarifat me përdoruesit, për pranimin e objekteve me shumicë, sasia e të cilave përcaktohet nga AKEP; 

3. Në vendosjen e tarifave për ofrimin e shërbimit/eve universale postare mbahen parasysh kushtet specifike të vendit. 

4. Ofrimi i shërbimeve për personat e verbër dhe pjesërisht të verbër që përjashtohen nga pagesa e tarifave postare përcaktohet me udhëzim të ministrit në përputhje me aktet e ratifikuara të Bashkimit Postar të Përbotshëm. 

5. Në rastin e aplikimit të tarifave të veçanta në lidhje me shërbimet për bizneset, për pranimin e objekteve postare me shumicë ose për grumbulluesit e postës nga përdorues të ndryshëm ofruesit e sherbimit universal janë të detyruar të zbatojnë parimin e transparencës dhe jodiskriminimit. Aplikimi i tarifave të veçanta nuk duhet të ndikojë në rritjen e kostos neto të shërbimit universal sipas nenit 14 të këtij ligji.

6. Tarifat dhe kushtet shoqëruese për shërbimet sipas pikës 5 të këtij neni do të aplikohen në mënyrë të barabartë për palët e treta/përdorues të ndryshëm dhe midis palëve të treta dhe ofruesit të shërbimit universal për ofrimin e shërbimeve ekuivalente. Këto tarifa do të jenë të vlefshme si për përdoruesit individuale dhe për ndërmarrjet e vogla dhe të mesme në kushte të ngjashme.
	Neni 12, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Rregullimi i tarifave të shërbimit universal

1. AKEP-i ka të drejtë të zbatojë rregullimin e tarifave nëpërmjet një vendimi për rregullimin e tarifave për shërbimet universale postare të ofruara nga ofruesi i shërbimi universal, kur konstaton se ato janë jo në përputhje me kërkesat e këtij ligji.

2. AKEP-i zbaton rregullimin e tarifave nëpërmjet metodave të mëposhtme:

a) përcaktimit të nivelit minimal ose maksimal të tarifave;

b) korrigjimit të ecurisë së tarifave, duke përcaktuar kushte të tilla si:

i) kufirin maksimal të normës së ndryshimit (rritjes/uljes) të mundshëm të tarifës brenda një periudhe të caktuar kohe;

ii) raportin maksimal të rritjes së tarifës, që imponohet nga rritja e çmimeve të elementeve përbërëse (inputeve), brenda një periudhe kohe të caktuar; 

iii) procedura, që do të përdoret për përcaktimin ose llogaritjen e tarifës, që mundëson realizimin e një fitimi të arsyeshëm;

c)  përcaktimin e një periudhe kohore, në asnjë rast më të gjatë se 12 muaj, gjatë së cilës ndalohet rritja e tarifave mbi nivelin aktual të tyre në një treg përkatës.

3. Në rregullimin e tarifës, per sherbimin universal postar, AKEP-i vlerëson edhe të dhënat më të fundit për:

a) praktikën më të mirë të vendeve të BE-së;

b) tarifat mesatare të vendeve të BE-së;

c) tarifat e vendeve të rajonit me zhvillim të ngjajshëm me Republikën e Shqipërisë;

ç) raportet ndërmjet tarifave të shumicës dhe pakicës;

d) normën e fitimit të arsyeshëm, të realizuar nga ofruesit e tjerë të sherbimeve postare në  vendet e BE-së dhe në vendet me zhvillim të ngjashëm me Republikën e Shqipërisë. 

4. Metodat e rregullimit të tarifave mund të jenë të kombinuara.
	Neni 12, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Tarifat për Ofrimin e Shërbimeve Ndërkufitare

1. Me qëllim sigurimin e shërbimit universal për postën ndërkufitare, ofruesi i shërbimit universal, ka të drejtë të lidhë marrëveshje për shpërndarjen e objekteve postare ndërkufitare, për detyrimet terminale reciproke, duke respektuar parimet e mëposhtme:

a) detyrimet terminale të reflektojnë koston për përpunimin dhe shpërndarjen e objekteve postare hyrëse ndërkufitare;

b) niveli i pagesës të jetë i lidhur me cilësinë e shërbimit të ofruar;

c) detyrimet terminale të jenë transparente dhe jo diskriminuese.

2. Përcaktimet në pikën 1 të këtij neni mund të  realizohen me marrëveshje të përkohshme të nevojshme për të shmangur ndërprerjen e realizimit të shërbimit postar ndërkufitar ose kushte ekonomike jo të favorshme midis ofruesve të origjinës dhe marrës të objekteve postare. Në çdo rast numri i këtyre marrëveshjeve duhet të kufizohet në minimumin e nevojshëm për realizimin e shërbimit.

3. Në përcaktimin e detyrimeve terminale operatori i caktuar për shërbimet universale zbaton rregullat e miratua nga aktet e UPU-së.
	Neni 13, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Ndarja e Llogarive 

1. Ofruesit e shërbimeve postare që ushtrojnë një ose disa aktivitete të tjera biznesi të ndryshme nga shërbimi postar i ofruar duhet të zbatojnë ndarje të llogarive për të evidentuar të ardhurat që vijnë nga shërbimet postare si zë më vete dhe të ndara nga të ardhurat që vijnë nga aktivitete të tjera të biznesit.

2. Ofruesit e shërbimit universal duhet të mbajnë llogari të ndara brenda sistemit të tyre të kontabilitetit për të dalluar në mënyrë të qartë shërbimet dhe produktet që janë pjesë e shërbimit universal dhe ato që nuk janë pjesë e këtij shërbimi me qëllim llogaritjen e kostove neto të shërbimit universal. 

3. Sistemet e llogarive sipas pikës 2 të këtij neni, i ndajnë kostot si më poshtë:

a. Kosto që mund të aplikohen direkt për një shërbim apo produkt të caktuar;

b. Kostot e përbashkëta, që nuk mund të aplikohet direkt në një shërbim apo produkt të caktuar, dhe që do të ndahet si më poshtë:

i. Kur është e mundur, kosto e përbashkët do të ndahet në bazë të një analize të drejtpërdrejtë të origjinës së vetë kostove;

ii. Kur analiza direkte nuk është e mundur, kategoritë e kostove të përbashkëta do të vendosen mbi bazën e lidhjes indirekte me një kategori tjetër kostoje ose grup kategorish për të cilin një caktim direkt ose një alokim është i mundur. Lidhja indirekte do të bazohet mbi stukturën e kostos së krahasuar;

iii. Kur analiza direkte ose indirekte nuk është e mundur për alokimin e kostove, kategoritë e kostove do të ndahen në bazë të përcaktuesve të përgjithshëm të llogaritura duke përdorur raportin e të gjitha shpenzimeve direkte ose indirekte të caktuara ose të alokuara në njërën anë për shërbimin universal dhe në anën tjetër për shërbimet e tjera.

iv. Kostot e përbashkëta, që janë të nevojshme për ofrimin e shërbimeve universale dhe atyre jo-universale do të caktohen në mënyrë të përshtatshme duke zbatuar kritere të njëjta të përcaktimit të kostove për shërbimet universale dhe shërbimet jo-universale.

4. Ofruesi i shërbimit universal duhet të vërë në dispozicion të AKEP, një informacion të detajuar mbi sistemet e llogaritjes së kostove që ajo zbaton. 

5. AKEP,  me rregullore percakton në mënyrë të detajuar metodat dhe mënyrat  e përcaktimit dhe evidentimit të kostove të ofruesve të shërbimit universal.
	Neni 14, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 30

Termat dhe Kushtet e Përgjithshme të ofrimit të shërbimeve postare

1. Ofruesit e shërbimeve postare hartojnë kushtet e përgjithshme dhe termat e ofrimit të shërbimeve postare të cilat përmbajnë në veçanti:

a) emrin dhe vendin e ofruesit të shërbimit

b) listën e shërbimeve të ofruara nga ofruesi i shërbimit

c) zonën ku ofrohen shërbimet postare

ç)
mënyra dhe kushtet për shërbimet postare dhe ato të veçanta

d) kushtet për dërgesat postare

e) mënyrat dhe kushtet e pagesës për shërbimet postare

ë)   përgjegjësitë e ofruesit të shërbimit dhe kompensimin e dëmit

f) procedurat për zgjidhjen e ankesave

2. Termat dhe kushtet e përgjithshme të hartuara nga ofruesi i shërbimit i dërgohen AKEP për shqyrtim 30 dite para aplikimit te tyre. AKEP 30 ditë nga marrja e njoftimit ka të drejtë të kërkojë ndryshime në termat dhe kushtet e përgjithshme të paraqitura nga ofruesi i shërbimit nëse konstaton shkelje të dispozitave të këtij ligji dhe akteve nënligjore në zbatim të tij.

3. Termat e kushtet e përgjithshme publikohen në faqen zyrtare të internetit të ofruesit të shërbimit si edhe në ambientet ku ushtron veprimtarinë e tij të biznesit për veprime të drejtpërdrejta me përdoruesit e shërbimeve postare, të paktën 15 ditë para hyrjes së tyre në fuqi. 

4. 
Nëse AKEP nuk shprehet për kushtet e përgjithshme dhe termat  brenda afateve të parashikuara në këte nen, atëherë ato konsiderohen të miratuara në heshtje.
	Jo e aplikueshme
	
	
	

	KREU VII

CILËSIA E SHËRBIMEVE DHE MBROJTJA E PËRDORUESVE

Neni 31

Cilësia e Shërbimit

1. AKEP, përcakton standardet për cilësinë e shërbimit universal postar për të garantuar ofrimin e shërbimit me cilësi të mirë sipas standardeve ndërkombëtare.

2. Ofruesit e shërbimit universal postar janë të detyruar të paktën një herë në vit të publikojnë informacion për cilësinë e shërbimit universal postar.

3. Cilësia e shërbimit përfshin në veçanti kërkesa për kohën e shpërndarjes së objekteve postare, sistemin e informimit për ndjekjen e objekteve postare, rregullsinë dhe besueshmerinë e shërbimeve kombëtare dhe ato ndërkufitare/ndërkombëtare. 

4. Monitorimi i cilësisë së shërbimeve kryhet nga AKEP të paktën një herë në vit. Rezultatet e monitorimit publikohen në faqen zyrtare të AKEP-it.

5. Në rast mosrespektimi të cilësisë së shërbimit nga ofruesi i shërbimit universal AKEP njofton ofruesin e shërbimit duke i vendosur afat për përmbushjen e detyrimeve. Në rast të konstatimit të shkeljeve të përsëritura AKEP merr masa të përshkallëzuara sipas parashikimeve të këtij ligji.
	Neni 16, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Neni 17, neni 18,  Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
E pjesshme
	Per t’u plotesuar me akt nenligjor, rregullore e AKEP


	Gjashte muaj nga hyrja ne fuqi e ligjit

	Neni 32

Harmonizimi i Standardeve Teknike

1. Ofrimi i shërbimeve postare bëhet në përputhje me standardet e harmonizuara europiane dhe standardet ndërkombëtare për shërbimet postare të përcaktuara nga UPU.

2. Në rrjetin postar mund të vendosen vetëm pajisje, që kanë karakteristika teknike, sipas standardeve të harmonizuara e të miratuara nga organizmat ndërkombëtarë, ku Republika e Shqipërisë aderon.

3. Informacion mbi standardet e aplikueshme për shërbimet postare publikohen në faqen zyrtare të AKEP.
	Neni 20, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 33

Aksesi në rrjetin postar

1. Aksesi në rrjetin postar përfshin elementë të rrjetit postar ose aksesin në shërbimet e ofruara nga shërbimi universal si:

a) aksesi në sistemin e kodit postar

b) në sistemin e adresave 

c) në kutitë postare 

ç)   në kutitë e shpërndarjes

d) në informacionin mbi ndryshimin e adresave

e) në shërbimin e  ridrejtimit dhe kthimit te dërguesi. 

2. Për mbrojtjen e interesit të përdoruesit dhe/ose për të nxitur konkurrencën efektive, bazuar në rrethanat specifike të vendit dhe në përputhje me legjislacionin ne fuqi, AKEP kur është e nevojshme merr masat për të siguruar që kushtet e aksesit në rrjetin postar të jenë objektive, transparente dhe jodiskriminuese.  

3. Vendimi i AKEP sipas këtij neni duhet të jetë transparent, jo diskrimues dhe mbi baza të proporcionalitetit. Para marrjes së vendimit për aksesin AKEP kryen konsultim publik me grupet e interesit.
	Neni 11/a, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 34

Mënyrat e Pagesës për Shërbimet Postare

1. Shërbimet postare paguhen:

a) me  lekë në dorë direkt në sportelin e ofruesit të shërbimit 

b) përmes bankës në llogarinë bankare të ofruesit të shërbimit, mbështetur në një kontratë shërbimi ndërmjet ofruesit dhe përdoruesit të shërbimit 

c) mjete të tjera të ligjshme 

2. Pagesat e shërbimit postar për çdo objekt postar duhen etiketuar në objektin postar me:

a) pulla postare të vëna në qarkullim nga operatori publik postar;

b) makina frankimi; 

c) makina printimi të shenjave të pagesave; 

d) shenja të tjera, që tregojnë se shërbimi postar është paguar.

3. Pagesat kryhen sipas tarifave të shërbimeve që te vihen në dispozicion përdoruesve të shërbimeve postare në një vend të dukshëm dhe lehtësisht të aksesueshëm në ambientet e ushtrimit të aktivitetit të ofruesit të shërbimit postar; 
	Jo e aplikueshme
	
	
	

	Neni 35

E Drejta e Ankimit

1. 
Çdokush ka të drejtë të përdorë shërbimet postare në përputhje me termat dhe kushtet e përgjithshme të publikuara.

2. 
Çdo përdorues i shërbimeve postare ka të drejtë të ankohet apo të kërkojë sqarime tek ofruesi i shërbimit postar në rast se vëren shkelje në përmbushjen e termave dhe kushteve të përgjithshme të ofrimit të shërbimit postar, të tarifave të ofruara nga ofruesi i shërbimit postar si dhe të cilësisë së shërbimit të ofruar.

3. 
Përdoruesi i shërbimit postar mund të paraqesë ankimin me shkrim brenda 30 ditëve:

a)
nga ofrimi i shërbimit, nëse ankesa i referohet cilësisë së shërbimit të ofruar;

b) 
nga marrja e faturës për shërbimin e ofruar, nëse ankesa i referohet shumës së faturuar për shërbimin e ofruar.

4. 
Pas marrjes së ankesës, ofruesi i shërbimit postar duhet të verifikojë ankesën e bazuar në pikën 3 të këtij neni dhe pas verifikimit, të kthejë një përgjigje jo më vonë se 30 ditë pas marrjes së ankesës nga përdoruesi i shërbimit postar. 

5. 
Nëse përdoruesi nuk është dakord me përgjigjen me shkrim të ofruesit të shërbimit postar, atëherë përdoruesi do të fillojë procedurën e zgjidhjes së mosmarrëveshjeve sipas nenit 53 të këtij ligji. 

6.   Çdo ofrues i shërbimit postar është i detyruar të publikojë në faqen zyrtare të tij dhe në zyrat e ofrimit të shërbimit rregullat për pranimin, trajtimin dhe zgjidhjen e ankesave të përdoruesve sipas këtij ligji dhe legjislacionit në fuqi për mbrojtjen e konsumatorit.
	Paragrafi 2, Neni 19, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 36

Detyrimi për të dhënë Informacion

1. 
Ofruesit e shërbimeve postare që ofrojnë shërbime postare janë të detyruar t’i japin AKEP, me kërkesë të tij, çdo informacion të nevojshëm për të përmbushur detyrimet e tij funksionale sipas këtij ligji. Në veçanti, AKEP mund të kërkojë informacion, duke përfshirë informacione financiare, të cilat janë të nevojshme për:

a)  verifikimin sistematik ose rast pas rasti të pëputhshmërisë me dispozitat e këtij ligji;

b) qëllime statistikore, në përputhje me legjislacionin në fuqi ose që rrjedhin nga një marrëveshje ndërmjet Republikës së Shqipërisë dhe organizatave ndërkombëtare.

2.
Informacioni i kërkuar nga AKEP do të jetë proporcional me përmbushjen e detyrave funksionale, për të cilat është kërkuar dhe AKEP do të japë arsyet për të cilat ky informacion është kërkuar. 

3.
Ofruesit e shërbimeve postare duhet të paraqesin informacionet e përmendura në pikën 1 të këtij neni, brenda afatit kohor dhe në masën e detajeve të kërkuara nga AKEP, në aktet nënligjore në zbatim të këtij ligji. 

4.
Nëse informacioni është vlerësuar si konfidencial, AKEP-i  e siguron atë në përputhje me legjislacionin në fuqi për sekretin tregtar të biznesit. Nëse informacioni nuk është konfidencial, AKEP-i e publikon ose e vë në dispozicion të publikut, sipas kërkesës së tij, kur kjo është e nevojshme për të krijuar një treg të hapur dhe konkurrues. 

5.  AKEP do të publikojë raporte mbi situatën e tregut të shërbimeve postare, duke përfshirë të dhënat statistikore, financiare dhe të dhëna të tjera të parashikuara në këtë nen.
	Neni 22/a, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 37

Pranimi i Objekteve Postare

1. 
Pranimi i një objekti ose marrja përsipër e një shërbimi nënkupton lidhjen e një kontrate ndërmjet  ofruesit të shërbimit  dhe përdoruesit.

2. 
Vendosja e një objekti në një kuti postare të instaluar nga ofruesi i shërbimit është e barasvlershme me pranimin e këtij objekti.

3. 
Pranimi i një objekti të regjistruar (objekte të postës së letrave, të pranuara në përputhje me shërbimet e vecanta të regjistrimit, të regjistrimit dhe deklarimit të vlerës, koliposta, letra dhe koliposta të postuara me vlerë të deklaruar, dhe urdhërpagesë) quhet i realizuar kur objekti merret në dorëzim nga ofruesi i shërbimeve i cili, në të njëjtën kohë, i jep përdoruesit të shërbimit një dokument pranimi të objektit postar.

4. 
Ofruesi i shërbimit postar mund të pranojë objekte postare me një vlerë të deklaruar sipas përcaktimeve në kushtet dhe termat e përgjithshme për ofrimin e shërbimeve të veçanta të pranuara nga AKEP. Në trafikun ndërkombëtar vlera e deklaruar e objektit postar nuk mund të kalojë kufirin e përcaktuar nga vendi i mbërritjes.


	Jo e aplikueshme
	
	
	

	Neni 38

Shpërndarja dhe Dorëzimi i Objekteve Postare

1. 
Objektet postare dorëzohen në adresë të marrësit, si më poshtë: 

a) në banesën e tij, 

b) në ambientet e punës ose të biznesit, 

c) në kutinë postare të vendosur në ambientet përkatëse.  

2. 
Objektet e regjistruara dhe të siguruara dorëzohen në adresë të marrësit. Nëse kjo nuk është e mundur, një objekt postar i regjistruar dhe i siguruar i dorëzohet edhe një anëtari me moshë madhore të familjes në banesën e tij, ose personit të autorizuar në ambientin e punës/biznesit ose te një person i autorizuar nga marrësi.

3. 
Nëse dorëzimi i objekteve postare nuk është i mundur sipas pikës 2 të këtij neni për shkak të mungesës së tyre,  shpëndarësi do të lëshojë një njoftim në adresën e parashikuar në pikën 1 të këtij neni, duke specifikuar vendin e marrjes dhe afatin kohor në të cilin këto objekte postare mund të tërhiqen.

4. 
Nëse marrësi i objekteve postare nuk arrin të marrë objektin postar brenda afatit kohor të specifikuar në njoftimin referuar pikës 3 të këtij neni, objekti postar do të kthehet te dërguesi jashtë vendit sipas dispozitave të Konventës të UPU dhe Rregullores në zbatim te saj. 

5. 
Nëse marrësi ose personat e referuar në pikën 2 të këtij neni refuzojnë të pranojnë një objekt postar të regjistruar dhe siguruar, shpërndarësi do të shënojë mbi objektin postar datën dhe arsyen e refuzimit dhe kthejë mbrapsht dërguesit objektin postar. 

6. 
Në rast se një objekt postar nuk mund të dorëzohet te marrësi dhe në rast se dërguesi nuk mund të identifikohet, ofruesi i shërbimit postar do të lëshojë një shënim zyrtar mbi objektin postar. Ky objekt ruhet për një periudhë një vjeçare nga data në të cilën shënimi zyrtar ishte lënë. 

7. 
Nëse marrësi është analfabet ose ai/ajo nuk mund të firmosë dëftesën e dorëzimit, shpërndarësi do të shënojë emrin e marrësit duke përfshirë një shënim ku të specifikohet arsyeja e mosfirmosjes nga ana e marrësit e dëftesës së dorëzimit.
	Jo e aplikueshme
	
	
	

	Neni 39

Kutitë Postare

1. 
Pronari/administratori i një njësie banesash apo ambientesh biznesi, ofron instalimin, etiketimin dhe mirëmbajtjen e kutisë postare në hyrje të ndërtesës. Përdoruesi i shërbimeve postare në një njësi banesash apo ambientesh të biznesit siguron që kutia postare rregullisht të boshatiset.

2. 
Kutitë postare në ndërtesa shumëkatëshe do të shënohen me emrin e familjes ose kompanisë sipas apartamenteve individuale dhe ambienteve të ushtrimit të veprimtarisë së biznesit. Ato do të instalohen në katin e parë dhe do të kenë akses të lirë. Nëse hyrja e ndërtesës është e mbyllur, pronari ose kujdestari i saj do të sigurojë akses të lirë në kutinë postare për shpërndarësin. Për mënyrën e aksesit do të bihet dakord ndërmjet pronarit të ndërtesës ose kujdestarit nga njëra anë dhe ofruesit të shërbimit nga ana tjetër.

3. 
Nëse personat e përmendur në pikën 1 të këtij neni, nuk arrijnë të përmbushin detyrimet e tyre, ofruesi i shërbimit postar do t’i njoftojë ata me shkrim dhe t’i ftojë ata për të korrigjuar shkeljen brenda një afati të caktuar kohor.

4. 
Nëse personat e përmendur në pikën 1 të këtij neni nuk arrijnë të korrigjojnë këto shkelje brenda afatit të caktuar, ofruesit të shërbimit universal postar nuk do t’i kërkohet shpërndarja e objekteve postare, megjithatë ai do të njoftojë AKEP paraprakisht.

5. 
Kutitë postare duhet të dizenjohen dhe instalohen në mënyrë të tillë që të mundësojnë shpërndarje të sigurtë dhe privatësi të objekteve postare.

6. 
Në rastet e ndërtimit të godinave te reja për qëllime biznesi ose të godinave të banimit, sipërmarrësit ndërtues detyrohen të ndërtojnë infrastrukturën për rrjetin postar duke instaluar kutitë postare.
	Neni 8, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)


	E plote
	
	

	Neni 40

Shpërndarja e Objekteve Postare të pa Adresuara

1. Përdorimi i kutive te letrave për shpërndarjen e objekteve postare të paadresuara me qëllime marketingu, mund të lejohet vetëm pas miratimit paraprak të përdoruesit i cili mund të revokohet në çdo kohë. 

2. Ofruesit e sherbimeve postare mund t’i përdorin kutitë e letrave për marketing të drejtpërdrejtë të produkteve apo shërbimeve të ngjashme, por janë të detyruar t’u japin klientëve të tyre mundësinë që, në çdo kohë, në mënyrë të thjeshtë dhe pa pagesë, të kenë mundësi të ndalojnë përdorimin, për qëllime marketingu, të postës së tyre.

3. Çdo ofrues i shërbimeve, që ofron objekteve postare të paadresuara me qëllime marketingu, mban një regjistër përjashtimesh, ku regjistrohen personat, të cilët nuk kanë dëshirë të marrin komunikime tregtare të pakërkuara. Ofruesit e shërbimeve, janë të detyruar të kontrollojnë rregullisht dhe të respektojnë regjistrin e përjashtimeve.
	Jo e aplikueshme
	
	
	

	Neni 41

Prodhimi dhe Emetimi i  Pullave Postare

1. Operatori publik postar ka të drejtën ekskluzive për prodhimin, emetimin, vënien në qarkullim dhe tërheqjen nga qarkullimi të pullave postare shqiptare.

2. Pullat postare shqiptare do të emetohen në përputhje me kërkesat e përcaktuara në aktet e UPU-së dhe rregullat e miratuara me udhëzim të ministrit.
3. Procedurat e emetimit, prodhimit, përdorimit dhe tregtimit të pullave postare shqiptare përcaktohen me vendim të Këshillit të Ministrave.  
	Jo e aplikueshme
	
	
	

	Neni 42

Pullat Postare të Pavlefshme

1. Pulla postare të pavlefshme do të konsiderohen ato pulla postare:
a) të prodhuara e emetuara në kundërshtim me këtë ligj;
b) që janë të dëmtuara, vlera nominale e treguar si në numra, në gërma dhe shënimi që tregon autoritetin lëshues nuk është më e dukshme;
c) të përdorura për pagesën  e shërbimeve postare;
d) që nuk janë emetuar nga Posta Shqiptare, siç është parashikuar në pikën 1 të nenit 41;
e) vlefshmëria e të cilave ka skaduar.
2. Nëse një pullë postare e pavlefshme është vendosur në një objekt postar, shërbimi postar do të konsiderohet se nuk është paguar.
	Jo e aplikueshme
	
	
	

	Neni 43

Mallra të Ndaluara në Shërbimin Postar

1. Objektet postare nuk mund të përmbajnë sa më poshtë:

a) 
Substanca radioaktive, apo substanca të tjera të rrezikshme;

b) 
Substanca narkotike dhe psikotrope, përveç rasteve kur dërguesi dhe marrësi është person ligjërisht i autorizuar për të tregtuar ose përdorur substanca të tilla;

c) 
Kafshë të gjalla;

d) 
Artikuj, importimi dhe qarkullimi i të cilave është i ndaluar në vendin e destinacionit;

e) 
Artikuj të cilët janë të rrezikshëm për personelin e punësuar nga ofruesi i shërbimit postar;

f) 
Substanca ose objekte të tjera, transporti i të cilave është i ndaluar në bazë të legjislacionit ne fuqi.

2.  Përjashtim nga sa parashikohet në pikën 1 të këtij neni mund të bëhet vetëm në rastet e parashikuara në legjislacionin në fuqi  dhe në marrëveshjet ndërkombëtare ku Republika e Shqipërisë ka aderuar.

3. Në shërbimet postare ndërkombëtare mallrat e ndaluara janë ato të përcaktuara në Konventën Postare Ndërkombëtare dhe rregulloret e zbatimit si dhe mallra të veçanta të përcaktuara e deklaruara nga secili vend  anëtar i Bashkimit Postar Ndërkombëtar.
	Jo e aplikueshme
	
	
	

	Neni 44

Ambalazhimi i Objekteve Postare

1. Dërguesi duhet të sigurojë ambalazhimin e objekteve postare, ku në kushtet e përdorimit normal, nuk shkaktohet asnjë dëmtim i përmbajtjes së objektit postar, objekteve postare në përbërje të dërgesave postare, sendeve ose pajisjeve të ofruesit të shërbimit postar, asnjë dëmtim të shëndetit të punonjësve të shërbimit postar.
2. Ambalazhimi i objekteve postare, përbërja e të cilave rrezikon përmbajtjen e dërgesave postare, bëhet sipas standardeve dhe kushteve teknike të përcaktuara nga AKEP për ofrimin e shërbimit postar.
3. Nëse ndodh një dëmtim për shkak se objekti postar nuk është ambalazhuar, siç është specifikuar në pikën 1 të këtij neni, dërguesi është përgjegjës për dëmshpërblimin.
4. Ofruesi i shërbimit postar nuk është përgjegjës për dëmshpërblimin nëse dëmtimi i një objekti ndodh si pasojë e një amballazhimi të papërshtatshëm të përmbajtjes së objektit postar nga dërguesi.

Përgjegjësia për Dëmet e Shkaktuara

1. Ofruesit e shërbimit postar konsiderohen përgjegjës për dëmet e shkaktuara gjatë transportimit të objekteve postare të regjistruara dhe siguruara dhe të kolipostave për shkak të:

a) Humbjes, dëmtimit, apo vjedhjes;

b) Tejkalimit të afatit kohor për transportin dhe dorëzimin;

c) Shërbime postare të pa kryera, ose të kryera në mënyrë jo të plotë dhe korrekte.

2. Me përjashtim të rasteve të parashikuara në pikën 1 të këtij neni, ofruesi i shërbimit postar nuk  është përgjegjës për dëmet e shkaktuara nëse provon se:

a) Transporti i objekteve postare është kryer në përputhje me kushtet dhe termat e përgjithshme;

b) Dëmtimi ka ndodhur për shkak të forcës madhore;

c) Dëmtimi është shkaktuar për faj ose neglizhencë të dërguesit ose si rezultat i natyrës së përmbajtjes së objektit postar;

d) Dëmtimi eshte shkaktuar sepse objekti postar i është dorëzuar organeve shtetërore kompetente, zotëruesve të autoritetit publik ose ofruesve të shërbimeve publike të përcaktuar në këtë ligj.

e) Përdoruesit e shërbimeve postare me mashtrim janë siguruar me përmbajtjen e objektit postar për një shumë që e tejkalon vlerën aktuale të përmbajtjes;

f) Përdoruesi i shërbimeve postare nuk ka bërë reklamim brenda afatit të caktuar;

g) Dëmtimi ka ndodhur për shkak të veprimeve të ligjshme të organeve kompetente

3. Pavarësisht pikës b) të paragrafit 2 të këtij neni, dërguesi ka të drejtën e rimbursimit të detyrimeve të paguara si dhe masës së dëmshpërblimit sipas rregullimeve ligjore në fuqi.

Reklamimet

1. 
Përdoruesit e shërbimeve postare kanë të drejtë të reklamojnë brenda tre muajve nga dita e pranimit të objektit postar, të regjistruar.

2. 
Përdoruesit e shërbimeve postare kanë të drejtë të paraqesin reklamim menjëherë pas pranimit të objektit postar të registruar ose jo më vonë se 30 ditë nga dita e pranimit vetëm nëse mangësitë nuk janë menjëherë të dukshme.

3. 
Nëse përdoruesi i shërbimeve postare nuk paraqet asnjë reklamim brenda afateve të përcaktuara  në pikën 1 të këtij neni, ai humbet të drejtën për të kërkuar dëmshpërblim. 

4. 
Një ofrues i shërbimit postar duhet t’i përgjigjet reklamimeve të tilla brenda 15 ditëve për dorëzimin e një objekti të brendshëm postar dhe brenda dy muajve për dorëzimin e një objekti ndërkombëtar/ndërkufitar. Brenda 15 ditësh nga përfundimi i këtij afati, përdoruesi i shërbimeve postare mund të paraqesë një kërkesë për zgjidhjen e mosmarrëveshjeve të mundshme në AKEP.

5. 
Ofruesi i shërbimit postar për qëllime te kontrollit të cilësisë, duhet të mbajë të dhënat për numrin e ankesave.

6.  Reklamimet për objektet postare që dërgohen jashtë shtetit bëhen  pa pagesë  mbështetur në dispozitat e Konventës tsë UPU-se, dhe rregullores në zbatim të saj.

Dëmshpërblimi

1. Një ofrues i shërbimit postar do t’i paguajë një përdoruesi të shërbimit postar një shumë ekuivalente me shumën e dëmit të shkaktuar, por jo më shumë se kufiri maksimal i përcaktuar në pikën 2.

2. 
Dëmshpërblimi maksimal për:

a)   humbjen, dëmtimin, vjedhjen e një objekti të siguruar, do të jetë vlera e dëmtuar por jo më shumë se vlera e deklaruar e objektit postar.

b)   humbjen apo vjedhjen e një objekti postar, leter të regjistruar do të jetë 2000 leke.

c)   humbjen, vjedhjen ose dëmtimin e një koliposte  të regjistruar do të jetë 5000 leke.

ç)  moskryerjen, ose kryerjen në mënyrë jo të plotë ose të gabuar e shërbimit postar në lidhje me transportin e një objekti postar të siguruar dhe regjistruar ose e kolipostës do të jetë çmimi i paguar për kryerjen e shërbimit postar.

d)  tejkalimin e afatit të dorëzimit të objekteve postare të regjistruara dhe siguruara brenda vendit pertej normave te parashikuara, dëmshpërblimi do të jetë 500 lekë për çdo ditë vonesë po jo me shume se 5000 lekë.

ë)  humbjen e një objekti postar do të jetë çmimi i paguar për kryerjen e shërbimit postar.

3. Përveç shumave të dëmshpërblimit parashikuar më sipër ofruesi i shërbimit i kthen dërguesit të gjitha tarifat e shërbimit të paguara prej tij. Me miratim të palëve dëmshpërblimi bëhet nga ofruesi i shërbimit duke ofruar ridërgimin e dërgesës pa pagesë.

4. 
Pavarësisht sa është parashikuar në dispozitat e paragrafit të dytë të këtij neni, dëmshpërblimet për humjen dhe vjedhjen e objekteve postare ndërkombëtare si letër e porositur, kolipostë dhe thes përcaktohen në përputhje me aktet e UPU-së që zbatohen në Shqipëri. Përveç dëmshpërblimit ofruesi i shërbimit i kthen dërguesit të gjitha tarifat e shërbimit të paguara prej tij.

5. 
Ofruesi i shërbimit postar nuk mban përgjegjësi për dëme indirekte ose fitime të munguara kur vërtetohet se nuk janë shkaktuar prej tij.  

Ruajtja e konfidencialitetit

1. Ofruesit e shërbimeve postare do të sigurojnë fshehtësinë e objekteve postare në bazë të ligjit që rregullon mbrojtjen e të dhënave personale.

2. Ofruesit e shërbimit postar, në përputhje të plotë me dispozitat e ligjit për mbrojtjen e të dhënave personale, mund të mbledhin dhe përpunojnë të dhënat personale të përdoruesve të shërbimeve postare me kusht që këto të dhëna të jenë të nevojshme për ofrimin e shërbimeve postare ose për qëllime komerciale, por duke marrë paraprakisht pëlqimin me shkrim të përdoruesit të shërbimit postar.

3. Ofruesit e shërbimeve postare nuk kanë të drejtë të marrin informacion në lidhje me përmbajtjen e objekteve postare dhe të dhënat që lidhen me faktet dhe rrethanat në lidhje me shërbimet postare. Ofruesit e shërbimeve postare i ndalohet: 

a) të hapë një objekt postar të mbyllur ose të njihet me përmbajtjen e tij pa e hapur objektin;

b)  t'u japë te tretëve të dhëna me te cilat ai është njohur gjatë përmbushjes se shërbimit, me përjashtim të dërguesit, të adresuarit dhe personit te caktuar për të marrë objektin në dorëzim;

c)  ta dorëzojë objektin te të tretet, me qëllim njohjen e përmbajtjes së tij;

ç)  të informojë të tretët rreth përmbushjes së shërbimit, përveç dërguesit, të adresuarit dhe personit të caktuar për të marrë objektin në dorëzim.

4.  Detyrimet e ketij neni per ruajtjen e konfidencialitetit do të zbatohet edhe pas përfundimit të shërbimit postar, si dhe pas ndërprerjes se marrëdhënieve përkatëse te punësimit, ndërmjet ofruesit te shërbimit dhe punonjësit.

5. 
Ofruesit e shërbimeve postare duhet të krijojnë sisteme të përshtatshme për sigurimin e konfidencialitetit te objekteve postare.

Rastet e hapjes së dërgesave postare 

1.  Ofruesi i shërbimit mund të hapë një objekt postar të mbyllur nëse:

a)  për shkak te mungesës se adresës, objekti nuk mund te dorëzohet apo të kthehet dhe për dorëzimin është e nevojshme te njihet adresa e te adresuarit ose e dërguesit;

b) paketimi ose mbulimi i objektit është dëmtuar në atë mase që për t'u mbrojtur përmbajtja e tij, është i nevojshëm ripaketimi i cili nuk mund të bëhet pa hapjen e objektit;

c)  kur ekziston dyshimi i arsyeshëm se dërgesa postare përmban përmbajtje të ndaluar sic përcaktohet në nenin 43 të këtij ligji, 

ç)  është e nevojshme për të parandaluar dëmtimin e personave ose të objektit.

d) kur një dërgesë postare në trafikun ndërkombëtar i nënshtrohet doganave dhe inspektimit në përputhje me rregullat doganore për transaksionet në valutë të huaj.  

2.   Hapja e një objekti postar në rastet e parashikuara ne ligj bëhet nga një komision, i cili është i detyruar të mbajë procesverbal për procedurën e hapjes dhe për masat që duhen marrë. Fakti i hapjes duhet të tregohet mbi objektin postar dhe kur emri dhe adresa e dërguesit njihet, dërguesi duhet njoftohet për hapjen dhe për arsyet e kësaj hapjeje.

Administrimi i të dhënave për qëllime të ndjekjes penale

Pavarësisht nga sa përcaktohet në këtë ligj, për qëllime të ndjekjes penale, ofruesit  e shërbimit postar janë të detyruar të ofrojnë informacionin e kërkuar nga autoritetet kompetente sipas dispozitave të parashikara në kodin e procedurës penale.

Ofrimi i Shërbimit në Raste të Jashtëzakonshme

1.  Ofruesi i shërbimit universal harton një plan veprimi për sigurimin e ofrimit të shërbimeve në rastin e situatave të jashtëzakonshme që ia paraqet Ministrit dhe AKEP.  Në kuptim të këtij ligji, me situatë të jashtëzakonshme kuptojmë dëmtimet e rënda të rrjetit, fatkeqësitë natyrore, gjendjen e emergjencës ose gjendjen e luftës. 

2.  Ministri, në bashkëpunim me strukturat e tjera, të caktuara me ligj për trajtimin e situatave të jashtëzakonshme dhe me AKEP-in, i propozon Këshillit të Ministrave masat, që duhet të përfshihen në planet e masave, sipas pikës 1 të këtij neni.  

Ofrimi i Shërbimeve Postare gjatë Grevave

1. Gjatë grevave ofruesi i shërbimit postar duhet të sigurojë rrugëtimin e:

a)  objekteve postare të përdorura në procedurat gjyqësore, procedurat administrative dhe procedurat e krijuara në lidhje me një shkelje ashtu si dhe objektet postare të regjistruara për mbrojtjen dhe nevojat e shpëtimit.

b)  regjistrimin dhe sigurimin e objekteve postare që janë marrë përpara grevës.

2. Menjëherë me përfundimin e grevës, ofruesi i shërbimit postar siguron rrugëtimin e menjëhershëm të të gjitha objekteve postare që janë dorezuar para grevës.

3. Ofruesi i shërbimit postar, merr masa që objektet postare të depozituara gjatë grevës nuk janë shkatërruar, humbur ose dëmtuar dhe se të gjitha objektet e depozitura gjatë grevës janë dërguar jo më vone se dy ditë pas përfundimit të grevës.

Zgjidhja e Mosmarrevëshjeve Ndërmjet Përdoruesit dhe Ofruesit të Shërbimit

1. 
AKEP zgjidh mosmarrëveshjet ndërmjet ofruesve të shërbimeve postare dhe përdoruesve, kur të tilla mosmarrëveshje kanë të bëjnë me te drejtat dhe detyrimet e përcaktuara në këtë ligj dhe aktet nënligjore në zbatim të këtij ligji.

2. 
Nëse një mosmarrëveshje ndërmjet përdoruesit të shërbimit postar dhe ofruesit të shërbimit postar nuk mund të zgjidhet nëpërmjet procedurave të ankesave, sipas nenit 35 të këtij ligji, përdoruesi mund të kërkojë me shkrim nga AKEP të zgjidhë mosmarrëveshjen brenda 15 ditëve nga marrja e përgjigjes me shkrim të ofruesit.

3. 
Kur AKEP të ketë shqyrtuar të gjitha provat në dispozicion, i paraqet përdoruesit të shërbimit postar një rekomandim me shkrim si duhet zgjidhur mosmarrëveshja. Nëse të dyja palët, nuk kundërshtojnë me shkrim rekomandimin brenda 30 ditëve, ai bëhet i detyrueshëm. Në rast të kundërt, secila palë mund të kërkojë zgjidhjen e mosmarrëveshjes në gjykatën kompetente, sipas legjislacionit në fuqi.

4. 
AKEP zgjidh mosmarrëveshjet në mënyrë transparente, të shpejtë, objektive dhe jodiskriminuese brenda 30 ditëve nga marrja e kërkesës.

5. 
AKEP përcakton procedurat dhe strukturën përkatëse për zgjidhjen e mosmarrëveshjeve me anë të një rregulloreje e cila publikohet në faqen zyrtare të AKEP.


	Neni 19, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Zgjidhja e Mosmarrevëshjeve Ndërmjet Ofruesve të Shërbimit Postar

1. AKEP zgjidh mosmarrëveshjet ndërmjet ofruesve të shërbimit postar në rastet kur ato lidhen me zbatimin e këtij ligji dhe të rregullave të nxjerra në zbatim të këtij ligji.

2. Në rastet referuar pikës 1 të këtij neni, AKEP fillon një procedurë për zgjidhjen e mosmarrëveshjeve me marrjen e kërkesës së secilës palë në mosmarrëveshje.

3. Në marrjen e vendimeve për zgjidhjen e mosmarrëveshjeve, AKEP merr në konsideratë përmbushjen e objektivave rregullatorë për nxitjen e konkurrencës dhe mbrojtjen e interesave të përdoruesve, sipas parashikimeve në këtë ligj.

4. AKEP është i detyruar të publikojë të gjitha vendimet që merr për mosmarrëveshjet, duke pasur parasysh ruajtjen e sekretit tregtar të palëve në mosmarrëveshje.

5. Mbi vendimin e AKEP palët kanë të drejtë të ankohen në gjykatën kompetente.
	Neni 19, Direktiva 97/67/EC (CELEX 31997L0067), e ndryshuar nga Direktiven 2002/39/EC  (CELEX 32002L0039), e ndryshuar me Direktiven 2008/6/EC (CELEX 32008L0006)

Detyrimet në doganë për mallrat postare

1. Mallrat postare i nënshtrohen formaliteteve dhe kontrolleve të nevojshme doganore dhe mund të jenë objekt i tarifës doganore, tatimeve apo taksave të tjera që paguhen në import apo eksport apo mund të jenë objekt i përjashtimit nga këto pagesa, sipas legjislacionit në fuqi. 

2. Ofruesi i shërbimit është i detyruar të informojë paraprakisht dhe në mënyrë të qartë përdoruesit për taksat/tarifat që duhet të paguajnë si dhe lidhur me ndalimet e kufizimet për importimin e mallrave postare. 

3. Zbatimi i dispozitave të këtij ligji nuk ndikon mbi detyrimin për zbatimin e dispozitave të ligjit për doganat dhe veprimtaritë e këmbimit valuator.

Deklarimi në doganë

1. Plotësimi dhe depozitimi i deklaratës doganore është përgjegjësi e deklaruesit. Ofruesi i shërbimit në qoftë se nuk është deklarues nuk mban përgjegjësi për deklarimin doganor.

2. Pavarësisht nga sa thuhet në pikën 1, ofruesit e shërbimit duhet të ndërmarrin të gjitha hapat e nevojshëm për të informuar përdoruesit për përmbushjen e formaliteteve doganore, dhe në mënyrë specifike për  plotësimin korrekt të deklaratës doganore për të lehtësuar proçedurat e zhdoganimit. 

3. Ofruesit e shërbimit marrin masa për të shpejtuar proçedurat e zhdoganimit për kolitë e postës ajrore. 
	Jo e aplikueshme

Rastet e Anullimit të Detyrimit Doganor

Autoritetet doganore, në bazë të aplikimit nga deklaruesi, anullojnë/bëjnë të pavlefshme një deklaratë doganore, sipas përcaktimeve në legjislacionin doganor të Republikës së Shqipërisë, ku përfshihen edhe rastet e mëposhtme per mallrat postare:

a) 
të kthyera te dërguesi;

b) 
të ri – dërguara në një shtet të tretë;

c) 
të braktisura nga deklaruesi;

d)   të humbura në shërbimin e Postës, ose shkatërruara për arsye të dëmtimit të plotë të përmbajtjes dhe në këtë rast kundrejt plotësimit të deklarimit doganor për shkatërrimin.
	Jo e aplikueshme

Inspektimi

1. Inspektimi i veprimtarisë të çdo ofruesi të shërbimit postar  kryhet nga inspektorët e AKEP të cilët do të kryejnë inspektime për zbatimin e këtij ligji dhe të rregulloreve të dala në zbatim të këtij ligji dhe legjislacionit në fuqi për inspektimet.

2. Inspektorët e AKEP do të pajisen me dokument të posaçëm identifikimi. Ata kryejnë inspektim në ambientet ku ofruesi i shërbimit postar zhvillon veprimtarinë edhe pa e njoftuar paraprakisht, për të verifikuar zbatimin e dispozitave të këtij ligji dhe rregullave përkatëse, të nxjerra në zbatim të tij.

3. Ofruesit e shërbimit postar që zhvillojnë veprimtari në fushën e shërbimeve postare, janë të detyruar të lejojnë inspektorët të kryejnë inspektimin në këto ambiente si dhe t’i ofrojnë inspektorëve të gjitha të dhënat dhe dokumentacionin e kërkuar prej tyre.

4. Kur nevojitet ekspertizë e veçantë, inspektoret mund të kërkojnë ekspert.

Kundërvajtjet administrative

1. Kur inspektorët e AKEP-it vërtetojnë se një ofrues i shërbimeve postare ose çdo person tjetër fizik a juridik, që ushtron veprimtari në fushën e sherbimeve postare, ka shkelur këtë ligj dhe rregulloret e miratuara kanë të drejtë:

a) të vendosin gjobë për shkelje sipas nenit 61 të këtij ligji dhe kërkojnë marrjen e masave për ndreqjen e shkeljes, duke vendosur një afat për realizimin e saj.

b) t’i propozojnë Këshillit Drejtues të AKEP pezullimin e autorizimit për ofrimit të shërbimit postar deri sa të ofruesi i shërbimit postar të korrigjoje këtë shkelje;

c) t’i propozojnë Këshillit Drejtues të AKEP heqjen e autorizimit në rast të shkeljeve të përsëritura 

2. Këshilli Drejtues i Autoritetit të Komunikimeve Elektronike dhe Postare, pasi shqyrton propozimin e inspektorëve në përputhje me shkronjën “b” dhe “c” të pikës 1 të këtij neni, vendos:

a) të paralajmërojë ofruesin e shërbimeve postare me shkrim, duke përcaktuar shkeljen e bërë;

b) të miratojë propozimin e inspektorëve.

3. Para marrjes së vendimit, Këshilli Drejtues i Autoritetit të Komunikimeve Elektronike dhe Postare thërret në seancë dëgjimore ofruesin e shërbimeve postare, për t’i dhënë mundësi të japë shpjegime. AKEP-i merr vendim në përputhje me Kodin e Procedurës Administrative.

Ankimi

1. Kundër gjobës së vendosur nga inspektoret, sipas këtij ligji, bëhet ankim në Këshillin Drejtues të AKEP, brenda 15  ditëve nga data e vendosjes së gjobës. 
2. Kundër vendimeve të AKEP, mund të bëhet ankim në Gjykatën kompetente administrative, brenda 30 ditëve nga marrja e vendimit.

Shkeljet Administrative dhe Gjobat

1. Shkeljet e mëposhtme, kur nuk përbëjnë vepër penale, përbëjnë kundërvajtje administrative dhe dënohen me gjobë si më poshtë:
a)  Nga një milion lekë deri në tre milion lekë për shkeljet e kryera nga një person juridik i cili:
i. Nuk ka ofruar shërbimin universal për shërbimin postar të brendshëm dhe ndërkufitar në përputhje me dispozitat e këtij ligji;
ii. Nuk ka arritur cilësinë e shërbimit të përcaktuar sipas nenit 12 të këtij ligji, në kryerjen e shërbimit universal brenda 9 muajsh ose 12 muajsh;
iii. Dështon të ofrojë një shërbim universal të përhershëm, të rregullt dhe pa pengesa nën kushte të barabarta  për të gjithë përdoruesit e shërbimit postar;
iv. Dështon të ofrojë për çdo përdorues të shërbimit postar të paktën një shërbim prej 5  ditësh në javë ku të përfshihet minimalisht një pranim dhe një shpërndarje në banesë ose adresën e punës të çdo subjekti fizik ose juridik. Frekuentimi javor i pranimit dhe shpërdarjeve  mund të zvogëlohet në proporcion me rritjen e numrit të ditëve pushim;
v. Nuk ka respektuar të drejtat dhe detyrimet e specifikuara në Nenin 12 të këtij ligji;
vi. Nuk ka zbatuar detyrimet e AKEP për rregullimin e tarifave në përputhje me nenin 27 të këtij ligji;
vii. Nuk ka zbatuar detyrimet në mbajtjen e llogarive të ndara në përputhje me nenin 29 të këtij ligji;
viii. Ofron shërbime pa autorizim nga AKEP;
b) Me gjobë në vlerën 500 mijë lekë deri në një milion lekë, për shkeljet e cilësuara në paragrafin a) të këtij neni, të kryera nga një person fizik.

c) Me gjobë nga 500 mijë lekë  deri në  një milion lekë për shkeljet e kryera nga një person juridik i cili:

i. Nuk publikon kushtet për akses në rrjetin postar në një mënyre transparente, jodiskriminuese  në përputhje me dispozitat e këtij ligji;

ii. Nuk kryen pagesat në AKEP siç është parashikuar në Nenin 25 të këtij ligji;

iii. Nuk publikon kushtet dhe termat e përgjithshëm si dhe tarifat në përputhje me Nenin 30 të këtij ligji;

iv. Kryen shpërndarjen e objekteve postare në kundërshtim me parashikimet e Nenit 38 të këtij ligji;

v. Nuk ka respektuar detyrimet sipas Nenit 48 të këtij ligji;

vi. Nuk ka respektuar detyrimet sipas Nenit 49 të këtij ligji

d) Me gjobë deri në vlerën nga 100 mije leje deri ne 500 mijë leke, për shkeljet e cilësuara në paragrafin c) të këtij neni, të kryera nga një person fizik.

e) Me gjobë në vlerën deri në 100 000 (njëqind mijë) lekë, për çdo shkelje tjetër të kryer nga personi juridik, të pacilësuar në pikat e mësipërme. 

f) Me gjobë në vlerën deri në 50 000 (pesëdhjetë mijë) lekë ndaj një personi fizik, për shkeljet e cilësuara në paragrafin e) të këtij neni.

2. Në vendosjen e gjobave, sipas këtij neni, do të merret parasysh:


a)  rëndësia dhe kohëzgjatja e kundërvajtjes; 


b) rrethanat e kryerjes së kundërvajtjes; 


c) nëse kundërvajtësi rezulton i dënuar administrativisht edhe më parë; 


ç) pasojat që kanë ardhur nga veprimi apo mosveprimi.
3. Gjoba është titull ekzekutiv që mblidhet nga AKEP dhe derdhet në Buxhetin e Shtetit.

4. Kundër dënimit me gjobë bëhet ankim sipas nenit 60 të këtij ligji.

Dispozitat kalimtare

1. Vendimet e Këshillit të Ministrave të dala në zbatim të ligjit në fuqi Nr. 8530, datë 23.09.1999 “Për shërbimin postar në Republikën e Shqipërisë”, mbeten në fuqi deri në daljen e vendimeve përkatëse, në përputhje me këtë ligj.
2. Të gjitha licencat e lëshuara në mbështetje të ligjit Nr. 8530, datë 23.09.1999 “Për shërbimin postar në Republikën e Shqipërisë”, të ndryshuar, mbeten në fuqi dhe veprojnë, pavarësisht nga shfuqizimi i këtij ligji, deri në çastin e ndryshimit të tyre, në përputhje me kërkesat e këtij ligji, por jo më vonë se 6-muaj nga hyrja në fuqi e ligjit.

3. Me hyrjen në fuqi të këtij ligji AKEP pajis Posta Shqiptare sh.a. me Autorizimin individual si ofrues i shërbimit universal postar me afat pesë vjeçar. Detyrimet në marrëveshjen për shërbimin bazë postar sipas përcaktimeve në nenin 12 të ligjit Nr. 8530, datë 23.09.1999 “Për shërbimin postar në Republikën e Shqipërisë” i ndryshuar, transpozohen në kushtet e autorizimit individual.

4. Posta Shqiptare sh.a., Ofruesi i shërbimit universal postar, në ditën që ky ligj hyn në fuqi vazhdon të ushtrojë te drejtën për ofrimin e shërbimeve postare të rezervuara deri në 31.12.2016.

Aktet nënligjore

1. Ngarkohet Këshilli i Ministrave që, brenda 6 muajve nga hyrja në fuqi e këtij ligji, të nxjerrë aktet e nevojshme nënligjore në zbatim të parashikimeve të këtij ligji. 
2. Ngarkohet AKEP për miratimin e rregulloreve në zbatim të këtij ligji, në përputhje me kërkesat e këtij ligji, brenda 6 muajve nga hyrja në fuqi e tij.
3. Ngarkohet ministri për nxjerrjen e udhëzimeve sipas këtij ligji brenda 6 muajve nga hyrja në fuqi e tij.

Shfuqizime

Ligji Nr. 8530, datë 23.09.1999 “Për shërbimin postar në Republikën e Shqipërisë”, i ndryshuar, shfuqizohet.

Hyrja në fuqi
Ky ligj hyn në fuqi 15 ditë pas botimit në Fletoren Zyrtare.

